آندرے دیو قامت

آندرے رینی روسیموف (19 مئی 1946ء – 27 جنوری، 1993ء) المشہور بہ آندرے دیوقامت ایک فرانسیسی پیشہ ورانہ پہلوان اور اداکار تھا۔ اس کی سب سے زیادہ مشہور کشتی ریسل مینیا III میں پہلوان "ہلک ہوگن" کے ساتھ ہوئی تھی۔ اور  فلم "شہزادی دلہن" عرف "پرنسس برائڈ" میں اس کے کردار بطور "فیزک" کو بہت سراہا گیا۔ اس کی دیو قامتی کی وجہ نشو و نما کے ہارمونز کی زیادتی تھی جو بعد میں "ضخامت اطراف" یا انگریزی میں "آکروماگلے " کی شکل اختیار کر گئی۔ اس کی یہ خصوصیت اس کو " دنیا کا آٹھواں عجوبہ" کہلوانے کا موجب بھی بنی۔ عالمی کشتی اتحاد یا ورلڈ ریسلنگ فیڈریشن میں آندرے ایک بار ہیوی ویٹ چیمپئن اور ایک بار ٹیگ ٹیم چیمپئن رہ چکا ہے۔ 1993ء میں جب "ہال آف فیم" کا افتتاح ہوا تو آندرے کو اسی وقت شامل کر لیا گیا تھا۔

 ابتدائی زندگی 
آندرے کی پیدائش،فرانس کے قصبہ "کالومئیر" میں پولینڈ او بلغاریہ نژاد جوڑے "بورس اور ماریان روسیموف" کے ہاں ہوئی، آندرے نے بچپن سے ضخامت اطراف بیماری کی علامات دکھانی شروع کر دی تھیں، آندرے نے آٹھویں جماعت تک تعلیم حاصل کی تھی اور اس کے بعد کافی عرصہ تک اپنے باپ کے ساتھ کھیتی باڑی کا کام کرتا رہا ۔

 پہلوانی کا پیشہ 

 ابتدائی دور 
17 سال کی عمر میں آندرے پیرس منتقل ہو گیا، دن میں وہ بوجھ برداری کا کام کرتا تھا اور شام کو پہلوانی سیکھتا تھا، اکھاڑے میں اس کا نام "جیئنٹ فیرے " پڑ گیا اور اس نے پیرس کے نواحی علاقوں میں پہلوانی کے جوہردکھانے شروع کردیے۔ 1966ء میں اس کی ملاقات کینیڈا کے پہلوان اور پیشہ ور کشتی کے کارساز فرینک والویز سے ہوئی، جو آندرے کا دلال بن گیا اور پھر آندرے نے برطانیہ، المانیہ اور افریقہ کے ممالک میں نام کمانا شروع کر دیا۔

ٓٓٓفرینک کے ساتھ آندرے "مونٹریال" منتقل ہو گیا اور جاتے ہی مشہور ہو گیا، لیکن جلد ہی اس کی دیو پیکری کے جلوے مدہم پڑنے لگے تو فرینک نے ورلڈ ریسلنگ فیڈریشن کے مالک "ونس مکماہون" سے مشورہ کیا جس نے آندرے کی عکاسی کے بارے میں کافی تبدیلیاں تجویز کیں اور اس نے ہی آندرے کو "آندرے دیوقامت" پکارنے کی صلاح بھی دی۔

 ورلڈ ریسلنگ فیڈریشن / عالمی کشتی انجمن 

 مسلسل فاتح (1987ء-1973ء) 
1973ء ماڈیسن اسکوائر گارڈن، نیویارک میں آندرے نے "بڈی وولف" کو ہرا کر اپنی 14 سالہ مسلسل فتوحات کا آغاز کیا۔ بقول ایک نامور پیشہ ور پہلوان اور کمنٹری کرنے والے "گوریلا مانسون" آندرے "ریسل مانیہ نمبر 3" سے پہلے تک کبھی شانہ چت یا دوسرے پہلوان کے داؤ سے بے بس ہو کر نہیں ہارا تھا۔ حالانکہ اس سے پہلے بغداد میں وہ "عدنان القیسی" سے، میکسیکو میں "کناک پہلوان" سے اور جاپان میں "انتونیو انوکی پہلوان" سے ہار چکا تھا۔

 ہلک ہوگن کے ساتھ پھڈا(1988ء-1987ء) 
اوائل 1987 میں، ہوگن کو ٹی وی پر زیادہ نمایاں کرنے اور آندرے کو نظر انداز کرنے کی وجہ سے آندرے اور ہوگن میں سرد جنگ شروع ہو گئی۔ اسی سال پہلوان "ٹیڈ ڈیبیاسی عرف ملیئن ڈالر مین" نے ہوگن سے چمیئن شپ پیٹی خریدنے کی فرمائش کی جسے ہوگن نے ٹال دیا، اس پر ٹیڈ ڈیبیاسی نے آندرے کو ہوگن سے لڑوایا، ہوگن اکھاڑے میں شانہ چت ہو گیا، ہوگن نے ریفری کے بے ایمان ہونے کا واویلا مچایا۔ اس دوران آندرے نے چمپیئن شپ پیٹی ٹیڈ ڈیبیاسی کو بطور تحفہ پیش کردی اور قواعد ضوابط کی خلافورزی پاکر وینس مکماہون نے مقابلہ اور نتائج کو باطل قرار دے دیا ۔

 مزید دیکھیے 
 ڈبلیو ڈبلیو ای
 گاما پہلوان
 مصطفیٰ علی
 پہلوانی
 رینڈی اورٹن (پہلوان)
 ٹرپل ایچ
 آندرے دیو قامت
 پاکستان میں ریسلنگ

زمرہ:ڈبلیو ڈبلیو ای
زمرہ:1946ء کی پیدائشیں
زمرہ:1993ء کی وفیات
زمرہ:بیسویں صدی کے فرانسیسی مرد اداکار
زمرہ:ریاستہائے متحدہ میں فرانسیسی تارکین وطن
زمرہ:فرانس میں مرض-متعلقہ اموات
زمرہ:فرانسیسی مرد فلمی اداکار
زمرہ:فرانسیسی مرد ٹیلی ویژن اداکار
زمرہ:ڈبلیو ڈبلیو ای ہال آف فیم
زمرہ:شمالی کیرولائنا کے پیشہ ور پہلوان
زمرہ:شمالی کیرولائنا کے مرد اداکار
زمرہ:شمالی کیرولائنا میں تدفین
زمرہ:ویکی ڈیٹا سے مختلف مختصر وضاحت
زمرہ:ڈبلیو ڈبلیو ای چیمپئن
زمرہ:ایل-دو-فرانس کے مرد اداکار
زمرہ:بیسویں صدی کے پیشہ ور پہلوان
زمرہ:پہلوان
زمرہ:ایل-دو-فرانس کے اداکار
زمرہ:پیرس کے مرد اداکار
زمرہ:19 مئی کی پیدائشیں
زمرہ:پیرس میں وفات پانے والی شخصیات
زمرہ:فرانسیسی اداکار
زمرہ:غیر حل شدہ اموات
زمرہ:اوورنیے-رون-آلپ کے اداکار
زمرہ:وفیات بسبب دورہ قلب
زمرہ:بچے اداکار
زمرہ:قلمی نام
زمرہ:فرانسیسی پیشہ ور پہلوان
زمرہ:فلمی اداکار
زمرہ:بیسویں صدی کے مرد پیشہ ور پہلوان